alexandrainst/scandi-wiki huggingface dataset:
Hindrem

Hindrem er ei lita bygd mellom Leksvik og Vanvikan i Indre Fosen kommune. 

Ei stavkirke på Hindrem nevnes i Trondhjems reformats av 1589. I 1653 ble Hindrum kirke bygd. Denne stod til 1895 da den ble revet og soknet flyttet fra Hindrem til Vanvikan. 

Hindrem skole på Amborneset ble bygget i 1956, og nedlagt i 1998. Siden har det vært kurslokaler i skolebygget. 

Turområdet Borgåsen ble ferdigstilt og åpnet i 1997 og er lett tilgjengelig for turister og rullestolbrukere. På toppen 160 meter over havet ligger utsiktspunktet og en rasteplass.

Referanser 

 

Leksviks geografi
Bygder og grender i Trøndelag
Bosetninger i Indre Fosen
Dagfinn Lyngbø

Dagfinn Lyngbø (født 10. november 1972) er en norsk stand up-komiker fra Askøy utenfor Bergen. Han har medvirket i flere humorbaserte TV-programmer. Lyngbø er gift med komikerkollega Pernille Sørensen. 

Lyngbø sin stand-up karriere begynte i 1993. Den første større forestilling ble satt opp i 1999 og hadde tittelen Dagfinn Lyngbø – Live. Den neste standup-forestillingen hans var Dagfinn Lyngbø - Ka e' vitsen? (2005). Innimellom har Lyngbø også vært med på Julelatter 2007 og Julelatter 2010, forestillinger med Johan Golden, Lisa Tønne, Dag Sørås (2007) og Anne-Kat. Hærland, Are Kalvø og Nils Ingar Aadne (2010). Han står bak den norske stemmen til dovendyret «Sid» i Istid-filmene.

November 2017 ga han ut barneplaten Guttelus sammen med  på trommer,  på gitar og  på bass under navnet Dagfinn Lyngbøs Barneband. Albumet ble nominert til barneplate foran Spellemannprisen 2017.

Dagfinn Lyngbø har mottatt sju Komipriser. Han fikk prisen som beste stand up-artist i 2001, 2005, 2008 og 2011; beste mannlige artist i 2003 og 2013, og prisen som årets morsomste (publikumsprisen) i 2008. I 1999 ble han tildelt Stå opp-prisen.

Per 2018 er han ansatt på Latter. I 2018 turnerte han med sceneshowet Supersmud. Høsten 2020 hadde han premiere på showet Kjøreregler for koloniseringen av Mars.

Opptredener 
 1996: Ene og alene (sceneshow)
 1996: Minitimen (TV3)
 1996: Nettopp stått opp (NRK)
 1997: Dritshow med Jonas Rønning (sceneshow)
 1997: Agurknytt (TV 2)
 1998: Sumaren eg vart Munch med Tommy Steine og Hans Morten Hansen (sceneshow)
 1998: Et kult show med Jon Schau (sceneshow)
 1999: Dagfinn Lyngbø - Live (sceneshow)
 1999: Lyckliga gatan (TV 2)
 2000: Landeveiens moromenn (NRK)
 2001: Daffa (sceneshow) 
 2001: Sushi (TVN)
 2001: De nære ting (NRK)
 2002: Sommershow Stord (sceneshow)
 2002: Variete Bergen (sceneshow)
 2003: I blanke messingen, Den Nationale Scene i Bergen (sceneshow)
 2003: God kveld, Dagfinn (TV2) (utgitt på DVD i 2004)
 2004: O je heiane for en sommerrevy, Stord (sceneshow)
 2005: Dagfinn Lyngbø - Ka e' vitsen? (sceneshow; utgitt på DVD i 2007)
 2005: 9 av 10 nordmenn (TV 2)
 2006: 9 av 10 nordmenn (TV 2)
 2007: Julelatter 2007, Latter på Aker Brygge (sceneshow)
 2007: 9 av 10 nordmenn (TV 2)
 2008: Dagfinn Lyngbø - Evolusjon (sceneshow; utgitt på DVD i 2010)
 2010: Julelatter 2010, Latter på Aker Brygge (Sceneshow)
 2012: Lyngbø & Hærlands Big Bang (NRK)
 2012: Dagfinn Lyngbø - Stereo (sceneshow) (Utgitt på DVD i 2016)
 2016: Supersmud, Ole Bull Scene (sceneshow)
2020: Kjøreregler for koloniseringen av Mars (sceneshow)

Referanser

Eksterne lenker 
 
 
  Dagfinn Lyngbø på Stand Up Norge
  NRK om Dagfinn Lyngbø

Norske komikere
Norske skuespillere
Programledere for NRK
Personer fra Askøy kommune
Norske standupkomikere
Kikki Danielsson

Ann-Kristin «Kikki» Danielsson (født 10. mai 1952 i Visseltofta i Skåne) er en svensk country-, danseband- og popsanger. Hun spiller også trekkspill og jodler. Kikki Danielsson har deltatt i Melodi Grand Prix, Melodifestivalen og Eurovision Song Contest. Hun representerte Sverige i Eurovision Song Contest 1985 med sangen «Bra vibrationer» og endte på tredjeplass. Tre år tidligere representerte hun også Sverige, men da som en del av duoen Chips og låten «Dag efter dag». Bidraget endte på åttendeplass i Eurovision Song Contest 1982.

Hun innledet karrieren som vokalist og forgrunnsfigur i dansebandet Wizex i 1973. På den tiden skrev hun svenske tekster til en rekke internasjonale hits som gruppen deretter spilte inn. Danielsson forlot Wizex i 1982 og gikk med i gruppen Chips.

Diskografi

Album

Med Wizex 
 Skratta och le (1974)
 Rusar vidare (1975)
 Har du glömt (1976)
 Som en sång (1977)
 Miss Decibel (1978)
 Carousel (1978)
 Some Girls & Trouble Boys (1979)
 You Treated Me Wrong (1980)
 Nattfjärill (1982)

Med Chips 
 Chips  (1980)
 Having a Party  (1982)

Som soloartist 
 Rock'n Yodel (1979)
 Just Like a Woman (1981)
 Kikki (1982)
 Varför är kärleken röd? (1983)
 Singles Bar (1983)
 Midnight Sunshine (1984)
 Kikkis 15 bästa låtar (1984)
 Bra vibrationer (1985)
 Papaya Coconut (1986)
 Min barndoms jular (1987) (julealbum)
 Livet är nu (1988) med Roosarna
 Canzone d'Amore (1989)
 På begäran (1990)
 På lugnare vatten (1990) med Roosarna
 Vägen hem till dej (1991)
 En enda gång (1992) med Roosarna
 In Country (1992)
 Jag ska aldrig lämna dig (1993)
 På begäran 2 (1994)
 Vet du vad jag vet (1994)
 Hem till Norden (1996) med Roosarna
 Långt bortom bergen (1997)
 Ett hus med många rum (1997) med Roosarna
 Dagar som kommer och går (1998) med Roosarna
 I mitt hjärta (1999)
 100% Kikki (2001)
 Fri - En samling (2001)
 Nu är det advent (2001) (Julealbum)
 Vad livet har att ge (2005) med Roosarna
 I dag & i morgon (2006)
 Kikkis bästa (2008)
 Upp till dans (2009)
 Första dagen på resten av mitt liv (2011)
 Postcard from a Painted Lady (2015)
 Christmas Card from a Painted Lady (2016)
 Portrait of a Painted Lady (2017)

Sanger (utvalg) 
 «Joddlarkärlek»/«Cowboy Yodel Song» – (1978), med Wizex og som soloartist
 «Miss Decibel» – (1978), med Wizex
 «Sången skall klinga» ((1980), med Wizex
 «Stand by Your Man» – (1981)
«Dag efter dag»/«Day After Day» – (1982), med (Elisabeth Andreassen)
 «Här kommer solen»/«Having a Party» – (1982), med (Elisabeth Andreassen)
 «Bra vibrationer» – (1985)
 «Papaya Coconut» – (1986)
 «I kväll jag tänder ett ljus» – (1987) (julesang)
 «När ljusen tändas därhemma» – (1987) (julesang)
 «Jag trodde änglarna fanns» med Ole Ivars – (1999)
 «Hem till Norden» – (1996)
 «Vem e' de' du vill ha» – (2002) (Kikki, Bettan & Lotta)
 «Din hånd i min hånd» – (2003) (Kikki, Bettan & Lotta)

Referanser

Eksterne lenker 
 
 
 
 Kikki Danielsson

Personer fra Osby kommun
Svenske countrysangere
Svenske dansebandsangere
Svenske trekkspillere
Deltakere i Melodifestivalen
Deltakere i Eurovision Song Contest
Deltakere i Melodi Grand Prix
Amborneset

Amborneset er et sted i Leksvik kommune, i bygda Hindrem langs fylkesvei 755 mellom Leksvik sentrum og Vanvikan. Neset regnes som grunnlaget for Leksviks kommunevåpen, en odde som stikker ut i havet. Her finnes en ruin av en bygdeborg.

I 2015 åpnet Matematikkbølgen - Amborneset matematikkpark i lokalene etter tidligere Hindrem skole, bygget i 1956. Tidligere drev Svenska sport og dykambassaden virksomhet i gammelskolen. Utenfor Anborneset ligger Tauterryggen marine verneområde med attraktive kaldtvannskorallrev.

Utenfor Amborneset sto Slaget på Strindfjorden den 8. juni 1199 mellom Sverre Sigurdsson og birkebeinerhæren mot Nikolaus Arnesson og baglerhæren. Et monoment over kong Sverre ble reist på Amborneset i oktober 2005.

Referanser 

Indre Fosens geografi
GeoForum

GeoForum er en landsomfattende organisasjon for personer og bedrifter/etater som jobber innenfor fagområdene kart, oppmåling og geografisk informasjon. GeoForum ble stiftet 30. mai 1969 under navnet Norges Karttekniske Forbund. I starten hadde NIF ansvaret for sekretariatet, men fra 1983 fikk organisasjonen eget sekretariat. Sekretariat flyttet til Hønefoss i 1987, og det er fra 2015 plassert på Hvervenmoen i Hønefoss.

GeoForum har pr. januar 2019 rundt 1 950 medlemmer fordelt på 15 lokalavdelinger, som dekker hele landet. GeoForum utgir bransjeavisa «Posisjon», som normalt kommer ut seks ganger pr. år. 
Roger Gustavson var generalsekretær i perioden 1983-2003, Torbjørn Paule daglig leder 2003-2006, og Karsten Lien daglig leder 2006-2010. Daglig leder fra mars 2010 er Marianne Meinich.

GeoForum er norsk medlem i den nordiske GIS-organisasjonen GI Norden. GeoForum er også medlem av de internasjonale organisasjonene FIG, ICA og ISPRS.

Referanser

Eksterne lenker 
 GeoForums hjemmeside

Norske organisasjoner
Kartografiske organisasjoner
Etableringer i 1969
Flister

Flister er et stedsnavn, opprinnelig navnet på hovedbruket, som senere også har blitt et etternavn. I denne artikkelen omtales Flister som ligger i Selje kommune, Sogn og Fjordane.
Stedet ligger nesten helt ytterst i Nordfjord, og vender rett ut mot øya Barmen. Nærmeste bygd er Flatraket og nærmeste tettsted er Måløy. Før i tiden var aktiviteten stor i Flister, både med tanke på fiske og jordbruk. I dag er stedet så å si urørt, forutenom en og annen turist som tar turen innom, for ikke å nevne de få som ennå bor der fast. Etter alt å dømme er det kun én person som lever av å fiske i Flister den dag i dag.

Naturen rundt er preget av lite menneskelig intervensjon de siste årene; det meste vokser ganske uhemmet. Fjellene rundt er massive, Flistrahornet med sine om lag 600 meter rager over det meste som et klart landemerke, der det skyter opp med siden til havet. Fjellformasjonen er formet av et utall ras, og innerst inne i pollen står Botnasteinen, som vi kan kalle Flisters egen bauta. 
Mannjaskaret er en skyggevirkning som viser en mann med hatt når sola står et visst sted på himmelen. Dette skal være om lag klokka 14 og utover på sommeren. Han er veldig lett å se fra den delen av Barmen som vender mot Flistrapollen. Elektrisiteten kom til Flister i 1954. Veien kom i 1966.

Eksterne lenker 

Mer historikk og informasjon om Flister finner du på den litt uferdige men likevel informative siden 
 Flister.net

Grender i Vestland
Bosetninger i Stad
Erikstad (Lødingen)

Erikstad er en bygd ved Kanstadfjorden i Lødingen kommune i Nordland omtrent 6,5 kilometer vest for tettstedet Lødingen (luftlinje).

Grunnkretsen Erikstad hadde 15 innbyggere pr. 1. januar 2017. Med få fastboende blir husene i bygda i dag mest benyttet som fritidsboliger. Det var tidligere et levende samfunn med blant annet landhandel og fiskebruk. Fiskebruket er nedlagt og brukes nå som lager/base for oppdrettsanlegg. Veiforbindelse fra Fv837 til Erikstad og videre sørover til Svensgam.

Se også
Erikstadfjorden

Referanser 

Bosetninger i Lødingen
Morten Gjesvold

Morten Gjesvold (født 17. juli 1986) er en norsk skihopper som representerer Hosle IL/kollenhopp. Morten er tidligere elev på Wang Toppidrett.

Referanser

Eksterne lenker 
 

Norske skihoppere
Kolibri Kapital

Kolibri Kapital ASA er et norsk investeringsselskap etablert i 2000 som låner penger til mikrofinansinstitusjoner i utviklingsland. Bedriften gir lån til små og mellomstore mikrofinansinstitusjoner i Afrika, Asia og Sør-Amerika som har god forvaltning og en sosial målsetting, det vil si fokus på fattige og kvinner. Mikrofinansinstitusjonene driver smålånsvirksomhet overfor fattige som kan være avskåret fra å låne i lokale banker fordi de ikke kan stille sikkerhet.  

Lånene blir finansiert ved at nordmenn kjøper omsettelig aksjer i Kolibri Kapital. Dette kan gjøres gjennom Swedbank First Securities aksjeløsning på nett. I dag har Kolibri Kapital ca. NOK 20 millioner i aksjekapital, som er lånt ut til mikrofinansinstitusjoner i Bolivia, Ecuador, Georgia, Uganda, Kenya og Tanzania.

Mikrokreditt 
Mikrokreditt, og mer generelt mikrofinans, er en form for utviklingshjelp som oppstod i Bangladesh på 1970-tallet. Mikrokreditt for kunder er relativt små lån som skal hjelpe dem med å hjelpe seg selv. Slike lån kan finansiere bedre bomuligheter, små investeringer og mat. 

Tildelingen av Nobels fredspris 2006 til Muhammad Yunus og Grameen Bank var en anerkjennelse av mikrokreditt som et effektivt og viktig verktøy i fattigdomsbekjempelse.

Eksterne lenker 
 Kolibri Kapitals hjemmeside

Mikrofinans
Selskaper notert på Merkur Market
Ben Crane

Ben Crane (født 6. mars 1976) er en amerikansk profesjonell golfspiller på PGA-touren. Han er født i Portland i Oregon, og studerte ved University of Oregon før han ble profesjonell i 1999.

Som profesjonell vant Crane en turnering på Nationwide Tour i 2000 og 2001, før han fikk spillerett på PGA-touren for 2002. I 2003 tok han sin første seier, i BellSouth Classic, og i 2005 tok han sin andre seier på touren. I februar 2006, rett før han fylte 30, var han den høyest rangerte amerikanske spilleren under 30 år på Verdensrankingen i golf for menn.

Meritter

Seire på PGA-touren 
 2011: McGladrey Classic
 2010: Farmers Insurance Open
 2005: U.S. Bank Championship in Milwaukee
 2003: BellSouth Classic

Eksterne lenker 
 
 

Golfspillere fra USA
Fødsler i 1976
Tim Clark

Tim Clark (født 17. desember 1975) er en sydafrikansk profesjonell golfspiller.

Clark er født i Durban i Syd-Afrika og lærte å spille golf av sin far da han var tre år gammel. Han studerte ved North Carolina State University i USA, der han gjorde suksess i collegegolfen. Mens han studerte vant han U.S. Amateur Public Links i 1997, som gav ham spillerett i hans første turnering på PGA-touren, The Masters Tournament i 1998.

Clark ble profesjonell senere i 1998 og begynte på Nike Tour, der han vant to turneringer i 2000 for å kvalifisere seg til PGA-touren året etter. Hans første sesong ble avbrutt av en håndleddskade etter kun tre turneringer. Clark gjorde comeback i 2002 og tjente inn nok penger til å beholde spilleretten på PGA-touren.

Eksterne lenker 
 
 

Sørafrikanske golfspillere
Personer fra Durban
Fødsler i 1975
Venom

For den britiske filmthrilleren Venom fra 1981, se Svart mamba (film)
Venom er et black metal-band fra Storbritannia som sammen med Mercyful Fate, Celtic Frost og Bathory, var pionerer av den første black metal-bølgen, og kreditert for å ha kommet med begrepet «Black Metal».

Venom ble stiftet under navnet «Oberon» av Mantas og Abaddon etter at de møttes under en Judas Priest-konsert i 1979. En bassist og en vokalist ble med i bandet en kort periode før de forlot bandet, og Cronos tok over. Cronos er i dag det eneste gjenværende medlemmet. Bandet skiftet etter hvert navn til Guillotine, før de igjen byttet navn til Venom.

Venom ga ut sitt debutalbum Welcome to Hell i 1981. Året etter ga Venom ut albumet Black Metal. Senere ble «Black Metal» navnet på den nye ekstreme heavy metal-sjangeren hvor ofte både speed metal og thrash metal er hovedtrekkene, men med sataniske tekster. Bandet selv kategoriserer seg som et black metal band. Da Venom var med å startet black metal sjangeren var musikken thrash / speed, mens ettervert utviklet sjangeren seg, og det er stor forskjell på den første og den andre bølgen av black metal.  Venom er inspirert av band som The Sex Pistols, Motörhead og Judas Priest. Mange thrash / black og death metal band fra 80-tallet har vært påvirket av Venom i stor grad, blant andre Mayhem, Slayer, Metallica, Megadeth, Anthrax, Testament, Hellhammer, Exodus, og Morbid Angel.

29. mai 2007 spilte Venom konsert i Norge for aller første gang. Konserten ble holdt på Betong i Oslo.

Medlemmer
Dagens medlemmer
 Conrad «Cronos» Lant – Vokal og bass (1979–1987, 1995-)
 Antony «Antton» Lant – Trommer (2000-)
 «Rage» – Gitar (2007-)

Tidligere medlemmer
 Jeff «Mantas» Dunn – Gitar (1979–1985, 1988–2000)
 Tony «Abaddon» Bray – Trommer (1979–1997)
 Mike «Mykus» Hickey – Gitar (1987, 2005–2007)
 Clive «Jesus Christ» Archer – Vokal (1979)
 Tony «Demolition Man» Dolan – Vokal og bass (1989–1992)
 Alan Winston – Bass
 Jimmy Clare – Gitar (1987)
 Steve «War Maniac» White – Gitar (1992)
 Al Barnes – Gitar (1989–1991)

Konsertmedlemmer
 Dave Irwin
 Les Cheetham

Utgivelser
Studioalbum
Welcome to Hell (1981)
Black Metal (1982)
At War with Satan (1983)
Possessed (1985)
Calm Before the Storm (1987)
Prime Evil (1988)
Temples of Ice (1991)
The Waste Lands (1992)
Cast in Stone (1997)
Resurrection (2000)
Metal Black (2006)
Hell (2008)
Fallen Angels (2011)
From the Very Depths (2015)
Storm the Gates (2018)

Konsertalbum
Official Bootleg (1985)
Eine Kleine Nachtmusik (1986)
The Second Coming (1997)
Bitten (2002)
Witching Hour (2003)

Video
The 7th Date of Hell - Venom Live at the Hammersmith Odeon (VHS, 1984)
Hell At Hammersmith (VHS, 1985)
Combat Tour (VHS, 1985)
Live '90 (VHS, 1990)
The Second Coming (VHS, 1996)
Live From London (DVD, 2004)

Bandet har også gitt ut 3 demoer, 3 box set, 7 singler, 10 EP-er og 24 samlealbum.

Eksterne lenker
 
 

Britiske black metal-band
Band etablert i 1979
Veavågen

Veavågen (tidligere Vedavågen) er et sted i Karmøy som ligger midt mellom Åkrehamn og Kopervik, ved munningen av den 1,5 kilometer lange fjorden Veavågen, som har gitt navn til stedet. Frem til 2014 var det regnet som en del av tettstedet Åkrehamn/Veavågen, før det ble skilt ut som eget tettsted. Fra 2015 regnes det som en del av Kopervik tettsted.

Navnet Vea stammer fra en av de fem gardene i området; Vedøy (nå kalt Salvøy), Sævik, Østhus, Munkejord og altså Vea. Stedet har omtrent 3600 innbyggere. Funn av blant annet steinøkser flere steder i området tyder på at folk har ferdes her i 4000 år, mens man regner med ordinær bosetting i eldre jernalder,  før år 600.
 
Skriveformen Veavågen ble vedtatt i 1978 som godkjent skrivemåte av Karmøy kommune. Vedavågen kunne brukes offisielt frem til 1995, da formen ble avslått.

Referanser

Tidligere tettsteder i Rogaland
Bosetninger i Karmøy
Liste over olympiske medaljevinnere i friidrett (kvinner)



Dette er de kvinnelige OL-medaljørene i friidrett. 

Se også OL-medaljører i friidrett, herrer.

100 m

200 m

400 m

800 m

1500 m

3000 m

5 000 m

10 000 m

Maraton

80 m hekk

100 m hekk

400 m hekk

4 × 100 m

4 × 400 m

10 km kappgang

20 km kappgang

Høydehopp

Stavsprang

Lengdehopp

Tresteg

Kulestøt

Diskos

Sleggekast

Spydkast

Femkamp 

NB: Etter 1980 ble kvinnenes mangekampøvelse endret til sjukamp.

Sjukamp

Eksterne lenker
 Medaljevinnere  på sports-reference.com

Friidrett under sommer-OL
Lister over friidrettsutøvere
Lister over medaljevinnere i OL
Damokles

Damokles (gresk: Δαμοκλῆς, Dāmoklē̂s; bokstavelig «kjent av folket») er en underdanig hofftjener hos tyrannen Dionysios av den greske bystaten Syrakus på Sicilia en gang rundt 300 f.Kr. Han figurer i en enkelt moralanekdote som vanligvis refereres til som «damoklessverd». Damokles mente at tyrannen måtte være verdens lykkeligste menneske. Herskeren lot ham da ta hans plass i tronestolen. Damokles følte seg beæret, men ble skremt da han så et sverd som var opphengt i et hestehår rett over sitt hode. Dionysios hadde hengt det der for å symbolisere livets uforutsigbarhet. Uttrykket «damoklessverd», som er en hentydning til truende fare, gjerne når alt ser ut til å stå bra til.

Anekdoten figurerte åpenbart i et tapt verk om Sicilias historie, skrevet av Timaios fra Tauromenion (ca 356–260 f.Kr.). Den romerske taleren Cicero kan ha lest den hos Diodorus Siculus, og gjorde bruk av anekdoten i Tusculanae Disputationes. Den ble således videreformidlet til europeisk åndsliv.

Damoklessverdet 
I henhold til fortellingen skal Damokles, krypende for sin konge Dionysios, ha utbrutt at som en stor mann med makt og autoritet og omgitt av prakt, var Dionysios særdeles lykkelig. Dionysios tilbød da å bytte plass med Damokles slik at tjeneren selv kunne få en smak på denne lykken. Damokles aksepterte raskt kongens forslag, satte seg ned på kongens trone omgitt av all hans luksus, men Dionysios hadde arrangert et stort sverd som hang over tronen, holdt fast ved kun et enkelt hår fra halen til en hest. Da Damokles oppdaget sverdet ba han tynt om å få reise seg igjen ettersom han ikke lenger ønsket å være så heldig å sitte i tronestolen. Han innså at med stor makt og autoritet kom også stor risiko og engstelse.

Kong Dionysios hadde med suksess videreformidlet en følelse av konstant fare og frykt som store menn lever. Cicero benyttet denne fortellingen som den siste i en rekke av kontrasterende eksempler for å komme til konklusjonen han hadde bevegd seg mot i denne femte avhandlingen hvor temaet var at dyd er tilstrekkelig og godt nok for å leve et lykkelig liv. Cicero spurte: «Har ikke Dionysios gjort det tilstrekkelig klart at det kan ikke være lykke for den person som frykten alltid tårner opp for?»

Referanser

Litteratur 
 Cicero: Tusculan Disputations (overs), Livius.org, V.61.
 Westall, Richard: The sword of Damocles (maleri), Ackland Art Museum, UNC.

Antikkens Hellas
Ord og uttrykk
Kjølhaling (straffemetode)

Kjølhaling (fra nederlandsk kielhalen) var en avstraffelse og torturmetode brukt på skip. Offeret ble festet i et tau og dratt under skroget på tvers av kjølen av båten til vedkommende kom opp til overflaten på den andre sida. En kunne i enda alvorligere tilfeller også bli kjølhalt langsetter kjølen.

Kjølhaling langs kjølen var vanligvis en dødsstraff, siden det kunne ta så mye som tre minutter eller mer å trekke synderen under fartøyet. I de fleste tilfeller var kjølhaling en uoffisiell straff, ilagt av kapteinen som representerte loven ombord. Det skal ifølge mytene også ha vært straff for sjørøvere.

Kjølhaling var en lovlig straffemetode i den nederlandske marinen. Den som ble kjølhalt ble dratt tverrskips, raskt nok til at han ikke druknet, men langsomt nok til at det var en prøvelse da den som ble kjølhalt også ble oppskrapt av skjell og rur på skroget. Hvis skipets lege tillot det, kunne straffen gjentas. Den første offisielle beskrivelsen av kjølhaling er i en hollandsk forordning av 1560, og straffen ble ikke formelt avskaffet før 1853. Kjølhaling ble også praktisert i den britiske Royal Navy og den franske marinen inntil 1720–1750. Britiske krigsskip skal ha innført ordningen allerede på 1000-tallet. I tillegg til den britiske marine, skal også britiske handelskompanier som Det britiske ostindiske kompani og Afrikakompaniet ha brukt metoden.

Se også 
 Gå planken
 Kalfatring

Eksterne lenker
 Om gamle straffemetoder til sjøs (på engelsk)
 Oppslagsordet «Kölhala» i Nordisk familjebok fra 1911 (på svensk)
 Oppslagsordet «Kölhala» i Svenska Akademins ordbok (på svensk)
 Oppslagsordet «Kølhale» i Ordbog over det danske sprog 1700-1950 (på dansk)

Straffereaksjoner
Dødsstraff
Tortur
Sjøfart
Skipsterminologi
Artikler i sjøfart-prosjektet
Stockholmsutstillingen 1930

Stockholmsutstillingen 1930 ble arrangert av Svenska slöjdföreningen og var en arkitektur-, formgivnings- og kunsthåndverksutstilling. Utstillingen ansees som den viktigste enkeltbegivenhet for etableringen av den nye stilen, funksjonalismen i Skandinavia og for modernismens gjennombrudd i skandinavisk arkitektur. Stockholmsutstillingen var åpen mellom den 16. mai og den 29. september 1930 og registrerte i disse seks ukene nesten fire millioner besøkende.

Lokalisering
Stockholmsutstillingen var lokalisert langs  Djurgårdsbrunnsvikens nordre strand. Utstillingens sjefarkitekt, Gunnar Asplund, fikk gjennom denne utstillingen sitt store internasjonale gjennombrudd. Utstillingens mest synlige arkitektoniske innslag var blant annet den store reklamemast som ble kronet med arkitekten Sigurd Lewerentz v-formede utstillingslogo.

Utstillingens innhold
Inne på området kunne man se på funksjonalismens nye stilideal med industrielt framstilte – masseproduserte- varer. Der fantes også en restaurant som het Paradiset. Stockholmsutstillingen førte framfor alt fram radikale tanker omkring bolig og miljø. Man propaganderte for at man gjennom fornuftig utnytting av ressursene skulle kunne tilgodese det store boligbehov som fantes i Sverige i denne perioden. Man viste frem ideelle boligtyper som var billige og rasjonelle. Tanken var at man skulle bruke ressursene til å skape hygieniske og lyse boliger med plass for alle.

Litteratur
Rudberg, Eva, Stockholmsutställningen 1930, Modernismens genombrott i Svensk Arkitektur, Stockholm 1999, ISBN 91-7031-079-3
Seelow, Atli Magnus, Reconstructing the Stockholm Exhibition 1930. Stockholmsutställningen 1930 rekonstruerad, Stockholm 2016, ISBN 978-91-86050-94-8

Eksterne lenker
 Modernismens huse pdf

Funksjonalisme (arkitektur)
Stockholms historie
Utstillinger
Hendelser i 1930
1930 i Sverige
Kunst og kultur i 1930
Arkitektur i 1930